Miervaldis Ramāns

Miervaldis Ramāns (dzimis  Rīgā, miris ) bija latviešu ekonomists, tehnisko zinātņu kandidāts un basketbolists, basketbola treneris, tiesnesis un sporta funkcionārs.

Latvijas PSR Ministru padomes priekšsēdētāja pirmais vietnieks un Latvijas PSR Valsts plāna komitejas priekšsēdētājs (1956—1990).

 Dzīvesgājums 
Dzimis 1925. gadā Rīgā Leonīda Ramāna ģimenē. Mācījās Rīgas Industriālā politehnikuma Mehānikas nodaļā.
1950. gadā absolvēja studijas Latvijas Valsts universitātes Mehānikas fakultātē. Strādāja LZA Enerģētikas un Elektronikas institūtā par zinātnisko līdzstrādnieku. 1955. gadā aizstāvēja tehnisko zinātņu kandidāta grādu, bija institūta direktora vietnieks zinātniskajā darbā (1957—1962), tad LPSR Ministru Padomes zinātniski pētniecisko darbu koordinācijas padomes komitejas priekšsēdētājs (1962—1965).
1965. gadā viņu iecēla par LPSR Ministru Padomes priekšsēdētāja vietnieku un LPSR Valsts plāna komisijas priekšsēdētāju.
Līdz 1990. gadam bija Latvijas PSR Ministru padomes priekšsēdētāja vietnieks, pēc tam Latvijas Republikas Ministru padomes priekšsēdētāja Ivara Godmaņa padomnieks.

Miris Rīgā 1996. gadā.timenote.info

 Sportista karjera 
Spēlēja basketbolu "Dinamo" komandā, Rīgas Industriālajā politehnikumā un Latvijas Valsts universitātē. 1950. gadā viņam piešķīra Vissavienības tiesneša kategoriju, 1951. gadā — FIBA kategoriju. Tiesāja 1953. gada Eiropas čempionāta un 1954. gada Vispasaules studentu sporta spēles. Laikā no 1956. līdz 1971. gadam bija Latvijas Basketbola federācijas priekšsēdētājs, pēc tam kļuva par Goda priekšsēdētāju.

 Apbalvojumi un pagodinājumi 
 PSRS ordenis „Goda zīme”
 Latvijas PSR Nopelniem bagātais ekonomists

 Atsauces 

 Ārējās saites 
 Latvijas basketbola Goda zāles profils

Kategorija:1925. gadā dzimušie
Kategorija:Rīgā dzimušie
Kategorija:1996. gadā mirušie
Kategorija:Latvijas basketbolisti
Kategorija:Latvijas basketbola treneri
Kategorija:Basketbols Latvijā
Kategorija:Basketbola tiesneši
Kategorija:Latvijas PSR Tautas komisāri un ministri